MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.322
Consiliul Local al Municipiului Craiova întrunit în şedinţa ordinară din data de 30.07.2009; 

Având în vedere raportul nr.91326/2009 întocmit de Direcţia Servicii Publice  şi referatul nr.3168/2009 al Instituţiei Prefectului Judeţului Dolj prin care se propune modificarea Hotărârii Consiliului Local al Municipiului Craiova nr.204/2009 referitoare la modificarea Contractului de asociere, a Actului Constitutiv şi a Statutului Asociaţiei de Dezvoltare Intercomunitară de Gestionare a Deşeurilor „ECODOLJ”, aprobate prin Hotărârea Consiliului Local al Municipiului Craiova nr.360/2008;

Potrivit prevederilor Legii nr. 215/2001 a administraţiei publice locale, republicată,  prevederilor art. 35 (1) din Legea nr. 273/2006 privind finanţele publice locale cu modificările ulterioare, ale Legii nr. 51/2006 a serviciilor comunitare de utilităţi publice, modificată prin Ordonanţa de Urgenţă a Guvernului nr. 13/2008, ale Legii nr. 101/2006 privind serviciul de salubrizare a localităţilor, Ordonanţei Guvernului nr. 26/2000 cu privire la asociaţii şi fundaţii aprobată cu modificări prin Legea nr. 246/2005 şi Hotărârii Guvernului nr.855/2008 referitoare la aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;

În temeiul art.11, art.36 alin.2 lit.e si alin.7 lit.c, coroborate cu prevederile art.45 alin.3 şi art.61 alin.2 din Legea nr. 215/2001, republicată, privind administraţia publică locală;
HOTĂRĂŞTE:
Art.1.  Se aprobă modificarea Hotărârii Consiliului Local al Municipiului Craiova nr.204/2009, în sensul menţinerii în forma iniţială a prevederilor art.20 alin.1 din anexa nr.4 aprobată prin Hotărârea Consiliului Local al Municipiului Craiova nr.360/2008, având următorul conţinut: 

            „Fiecare asociat, prin reprezentantul său, are un vot egal în adunarea generală a Asociaţiei.”

 Art.2. Primarul municipiului Craiova prin aparatul de specialitate: Serviciul Administraţie Publică Locală şi Direcţia Servicii Publice vor aduce la îndeplinire prevederile prezentei hotărâri.

